*7.pielikums*

*līgumam par*

*stacionārās veselības*

*aprūpes pakalpojumu*

*sniegšanu un apmaksu*

**Stacionārās subakūtās rehabilitācijas pakalpojumu, ilgtermiņa rehabilitācijas pakalpojumu/dinamiskās novērošanas un perinatālā periodā radušos stāvokļu rehabilitācijas pakalpojumu sniegšanas un apmaksas nosacījumi**

1. IZPILDĪTĀJS nodrošina sekojošus diennakts stacionārā sniedzamo otrā etapa medicīniskās rehabilitācijas pakalpojumu veidus:
   1. subakūtas rehabilitācijas pakalpojumi pieaugušajiem;
   2. subakūtas rehabilitācijas pakalpojumi bērniem;
   3. ilgtermiņa rehabilitācijas pakalpojumi/dinamiskā novērošana pieaugušajiem;
   4. ilgtermiņa rehabilitācijas pakalpojumi/dinamiskā novērošana bērniem;
   5. perinatālā periodā radušos stāvokļu rehabilitācija (diagnožu kodi pēc SSK-10 P00-P96, izņemot P95), kas tiek sniegta bērniem pirmajā dzīves gadā.
2. IZPILDĪTĀJS nodrošina, ka diennakts stacionārā otrā etapa medicīniskās rehabilitācijas pakalpojumu sniegšanai ārstniecības iestādē nodarbināti šādi speciālisti, no kuriem konkrētajā specialitātē vismaz viens ir sertificēts:

|  |  |  |  |
| --- | --- | --- | --- |
| **Nr.p.k.** | **Vārds, uzvārds** | **Identifikators** | **Specialitāte** |
|  |  |  |  |
|  |  |  |  |
|  |  |  |  |
|  |  |  |  |

1. Gadījumā, ja darbinieku sastāva izmaiņu rezultātā šī Līguma pielikuma 2.punktā norādītā ārstniecības persona tiek aizstāta ar citu, IZPILDĪTĀJS 3 (trīs) darba dienu laikā iesniedz DIENESTAM informāciju par ārstniecības personas, kura turpmāk sniegs attiecīgos pakalpojumus, atbilstību 2018.gada medicīniskās rehabilitācijas pakalpojumu sniedzēju atlases procedūras nolikumam.
2. IZPILDĪTĀJS nodrošina, ka pakalpojumu sniegšanai ārstniecības iestādē ir šādas obligātās ierīces un aprīkojums:
   1. Nodrošinot pakalpojumus pieaugušajiem:
      1. tehniskie palīglīdzekļi pacientu pozicionēšanai un pārvietošanai: funkcionāla gulta (elektriski regulējuma) ar sānu aizsardzību, piegultas galdiņš, pretizgulējumu matracis, pretizgulējumu spilvens, pacienta pozicionēšanas līdzekļi izgulējumu profilaksei - ķīļi, ruļļi, spilveni, palīglīdzekļi pacientu pārvietošanai – pārcelšanas/ pagriešanas palags, pārvietošanas josta, pārsēšanas dēlis (slīddēlis);
      2. pārvietošanās tehniskie palīglīdzekļi: vertikalizators, bāzes tipa riteņkrēsls, komforta riteņkrēsls, pārvietošanās galds, staigāšanas rāmis, rollators, kvadripods/ tripods, padušu atbalsta kruķi, elkoņa atbalsta kruķi, spieķis;
      3. pašaprūpes tehniskie palīglīdzekļi: dušas krēsls, atbalsta rokturi pie sienām, tualetes telpā – atbalsta rokturi pie sienas un/vai pie grīdas pieskrūvējamie, pretslīdes paklāji, izlietnei ir viegli piekļūt – augšmalas ieteicamais augstums 75-80 cm, tualetes krēsls;
   2. Nodrošinot pakalpojumus bērniem:
      1. pārvietošanās tehniskie palīglīdzekļi: vertikalizators bērniem, pārvietošanās krēsls bērniem, pārvietošanās galds bērniem, aktivitāšu krēsls bērniem, rollators bērniem, elkoņa atbalsta kruķi bērniem;
      2. pašaprūpes tehniskie palīglīdzekļi: vannas krēsls zīdaiņiem, vannas krēsls bērniem, tualetes krēsls bērniem.
3. IZPILDĪTĀJS nodrošina pakalpojumu sniegšanu personām:
   1. ar fizikālās un rehabilitācijas medicīnas ārsta nosūtījumu;
   2. ar fizikālās un rehabilitācijas medicīnas ārsta veiktu pacienta novērtējumu pirms nosūtīšanas medicīniskās rehabilitācijas pakalpojumu saņemšanai, nosakot vai pacienta funkcionēšanas traucējumi ir vai nav kompleksi (vienā vai vismaz divos funkcionēšanas veidos), kā arī funkcionēšanas traucējumu pakāpi – funkcionēšanas traucējumu nav, funkcionēšanas traucējumi ir viegli, mēreni, smagi vai ļoti smagi;
   3. ar funkcionēšanas traucējumiem, ja vienlaikus ir izpildīti šādi pacienta atlases kritēriji:
      1. personas medicīniskais stāvoklis ir stabils, bet ir nepieciešama 24 stundu ārstniecības personāla uzraudzība;
      2. pacients ir spējīgs iesaistīties un ir motivēts vismaz 2 stundu intensīvai vai vidēji intensīvai terapijai;
      3. pacientam ir nepieciešams rehabilitācijas kurss multiprofesionālas rehabilitācijas komandas uzraudzībā;
      4. ir pierādīts progress akūtā ārstniecības procesā vai ir citi pierādījumi gaidāmiem funkcionēšanas uzlabojumiem saprātīgā laika periodā rehabilitācijas rezultātā;
      5. ir skaidri definēti mērķi attiecīgajam ārstēšanas posmam;
      6. pacientam ir kompleksi funkcionēšanas traucējumi (vismaz divos funkcionēšanas veidos atbilstoši Starptautiskajai funkcionēšanas, nespējas un veselības klasifikācijas sistēmai (SFK)).
4. IZPILDĪTĀJS nodrošina šādu pakalpojumu sniegšanas kārtību:
   1. stacionārās medicīniskās rehabilitācijas saņemšanai pacientu gaidīšanas rinda tiek veidota saskaņā ar DIENESTA tīmekļa vietnes sadaļā “Līgumpartneriem” publicēto rindu veidošanas kārtību “Rindu veidošanas kārtība diennakts stacionārā otrā etapa medicīniskās rehabilitācijas pakalpojumiem”;
   2. medicīniskās rehabilitācijas pakalpojumi tiek sniegti atbilstoši fizikālās un rehabilitācijas medicīnas ārsta pacientam sastādītam individuālam medicīniskās rehabilitācijas plānam, kur tiek noteikts:
      1. pacienta funkcionēšanas traucējumi un aktivitāšu ierobežojumi atbilstoši Starptautiskās funkcionēšanas klasifikācijas kategorijām;
      2. pacienta problēmu objektīvs novērtējums;
      3. medicīniskās rehabilitācijas mērķi (specifisks, izmērāms, sasniedzams, nozīmīgs, laikā ierobežots);
      4. plānoto medicīniskās rehabilitācijas pakalpojumu veidi (ambulatori, dienas stacionārā vai stacionārā ārstniecības iestādē sniedzams pakalpojums);
      5. iesaistāmie speciālisti un to sasniedzamie rehabilitācijas mērķi;
      6. nepieciešamie tehniskie palīglīdzekļi;
      7. plānotā medicīniskās rehabilitācijas intensitāte;
      8. cita būtiska informācija, kas var ietekmēt medicīniskās rehabilitācijas procesu;
   3. pakalpojumi tiek sniegti atbilstoši šādai intensitātei un mērķim, atkarībā no pakalpojumu programmas:
      1. subakūtas medicīniskās rehabilitācijas pakalpojumi ar mērenu intensitāti (2-3 h/dienā) vai augstu intensitāti (3-4 h/dienā) tiek sniegti ar mērķi - komplikāciju profilakse, funkcionēšanas traucējumu mazināšana vai stabilizēšana personām laika periodā līdz 6 mēnešiem no akūtās ārstēšanas epizodes;
      2. ilgtermiņa rehabilitācijas pakalpojumi/dinamiskā novērošana ar mērenu intensitāti (2-3 h/dienā) vai augstu intensitāti (3-4 h/dienā) tiek sniegti ar mērķi – ilgtermiņa rehabilitācijas plāna īstenošana personām ar hroniskiem funkcionēšanas traucējumiem, augstu komplikāciju un funkcionālā stāvokļa pasliktināšanās risku laika periodā sākot no 6 mēnešiem no akūtās ārstēšanas epizodes;
      3. perinatālā periodā radušos stāvokļu rehabilitācija (diagnožu kodi pēc SSK-10 P00-P96, izņemot P95) tiek sniegta bērniem pirmajā dzīves gadā ar psihomotorās attīstības aizturi;
   4. pēc medicīniskās rehabilitācijas kursa pabeigšanas tiks novērtēts rehabilitācijas rezultāts (mērķis sasniegts/daļēji sasniegts/nav sasniegts);
   5. medicīniskās rehabilitācijas plāna viens eksemplārs kopā ar nosūtījumu tiks izsniegts pacientam pēc fizikālās un rehabilitācijas medicīnas ārsta konsultācijas, otrs tiks pievienots ambulatorai vai stacionārai medicīniskai kartei;
   6. sniedzot multiprofesionālus medicīniskās rehabilitācijas pakalpojumus, tiks nodrošinātas multiprofesionālas komandas sapulces vismaz 1 (vienu) reizi nedēļā. Sapulcē pieņemtie lēmumi tiks fiksēti pacienta medicīniskajā dokumentācijā.
5. IZPILDĪTĀJS nodrošina:
   1. iespēju pacientam pierakstīties uz konsultāciju vai procedūru klātienē, telefoniski vai elektroniski;
   2. pacienta informēšanu par plānoto pakalpojumu saņemšanas datumu pieraksta brīdī, kā arī tiks nodrošināta atgādinoša informēšana par pierakstu uz pakalpojumu telefoniski divas dienas pirms paredzētā pakalpojuma, ja gaidīšanas laiks līdz pakalpojuma saņemšanai ir bijis garāks par 14 dienām;
   3. pacienta informēšanu par medicīniskās rehabilitācijas procesu, izvirzīto mērķi, rehabilitācijas procesa riskiem, nodarbību/procedūru un/vai konsultāciju veikšanas biežumu, pielietotajām tehnoloģijām un citiem nozīmīgiem jautājumiem, kas saistīti ar rehabilitācijas pakalpojumiem;
   4. medicīniskās rehabilitācijas dinamiskajā novērošanā iekļauto personu uzskaites veikšanu, personu veselības un funkcionālā stāvokļa novērtēšanas un medicīniskās rehabilitācijas rezultātu apkopošanu;
   5. medicīniskās rehabilitācijas plāna rezultātu novērtēšanu, analizējot rehabilitācijas plāna izpildi vai neizpildi, mērķu sasniegšanu vai nesasniegšanu par noteiktu periodu, kā arī rehabilitācijas rezultātu monitorēšanu un novērtēšanu, dokumentējot personas funkcionālo spēju novērtējumu;
   6. ka, sniedzot no valsts budžeta apmaksātu medicīniskās rehabilitācijas pakalpojumu, no pacienta tiks iekasēts tikai normatīvajos aktos noteiktais pacienta līdzmaksājums.
6. IZPILDĪTĀJS nodrošina, ka, izrakstot pacientu no stacionāra:
   1. pacientam tiek izsniegta veidlapa Nr.027/u „Izraksts no stacionārā/ambulatorā pacienta (vajadzīgo pasvītrot) medicīniskās kartes”, kurā norādīts medicīniskās rehabilitācijas kursa vērtējums, vai ir sasniegti izvirzītie mērķi, kāds ir pacienta funkcionālais novērtējums, vai pacientam nepieciešama dinamiskā novērošana;
   2. tiek nodrošināta atgriezeniskā saite ar ģimenes ārstu, fizikālās un rehabilitācijas medicīnas ārstu vai funkcionālajiem speciālistiem par pacientam sniegtajiem medicīniskās rehabilitācijas pakalpojumiem, aizpildot slēdzienu Vienotajā veselības nozares informācijas sistēmā, tiklīdz iestādei ir nodrošināta šāda tehniskā pieeja. Slēdzienā jāatspoguļo medicīniskās rehabilitācijas kursa vērtējums, vai ir sasniegti izvirzītie mērķi, kāds ir pacienta funkcionālais novērtējums, vai pacientam nepieciešama dinamiskā novērošana;
   3. veicot saskaņā ar šo Līguma pielikumu sniegto medicīniskās rehabilitācijas pakalpojumu uzskaiti atbilstoši Līguma pielikuma 5.4.apakšpunktam, IZPILDĪTĀJS rehabilitācijas mērķa sasniegšanas novērtēšanai papildus lieto kādu no šīm manipulācijām:

|  |  |
| --- | --- |
| **Manipulācijas kods** | **Manipulācijas nosaukums** |
| 60422 | Rehabilitācijas kursa plāna mērķis sasniegts |
| 60423 | Rehabilitācijas kursa plāna mērķis sasniegts daļēji |
| 60424 | Rehabilitācijas kursa plāna mērķis nav sasniegts |
| 60425 | Rehabilitācijas kurss pārtraukts, jo pacients to neapmeklē |
| 60426 | Rehabilitācijas kurss pārtraukts citu iemeslu dēļ |

un pakalpojumu pēctecības izsekojamībai papildus norāda kādu no šīm manipulācijām:

|  |  |
| --- | --- |
| **Manipulācijas kods** | **Manipulācijas nosaukums** |
| 60388 | Tālāka rehabilitācija nav nepieciešama |
| 60389 | Izsniegts nosūtījums rehabilitācijai mājās |
| 60390 | Izsniegts rehabilitācijas plāns monoprofesionālai ambulatorai rehabilitācijai |
| 60391 | Izsniegts rehabilitācijas plāns rehabilitācijai dienas stacionārā |
| 60392 | Izsniegts rehabilitācijas plāns stacionārai rehabilitācijai |
| 60393 | Izsniegts dinamiskās novērošanas plāns |

1. Atbilstoši 2018.gada medicīniskās rehabilitācijas pakalpojumu sniedzēju atlases procedūras nolikumam DIENESTS:
   1. attiecībā uz minēto veselības aprūpes pakalpojumu vērtē IZPILDĪTĀJA darbības kvalitāti vienu reizi gadā (pirmo reizi – atbilstoši pakalpojumu sniegšanas periodam) atbilstoši DIENESTA tīmekļa vietnē sadaļā “Līgumpartneriem” publicētajā dokumentā “Diennakts stacionāra otrā etapa medicīniskās rehabilitācijas pakalpojumu sniedzēju darbības vērtēšanas kritēriji” ietvertajiem kritērijiem;
   2. atbilstoši veiktajam darbības kvalitātes vērtējumam ir tiesīgs pārskatīt Līguma nosacījumus vai izbeigt Līgumu pirms termiņa daļā par rehabilitācijas pakalpojumu sniegšanu, ja vērtēšanas kritēriji nav izpildīti vai ir izpildīti nepilnīgi;
   3. var mainīt vai papildināt DIENESTA tīmekļa vietnē sadaļā “Līgumpartneriem” publicētajā dokumentā “Diennakts stacionāra otrā etapa medicīniskās rehabilitācijas pakalpojumu sniedzēju darbības vērtēšanas kritēriji” ietvertos kritērijus, par to rakstiski informējot IZPILDĪTĀJU ne vēlāk kā pirms tā gada sākuma, kurā šie kritēriji tiks pielietoti vērtēšanā.
2. Apmaksu par sniegtajiem pakalpojumiem DIENESTS veic saskaņā ar normatīvajos aktos noteikto:
   1. atbilstoši faktisko gultasdienu skaitam un atbilstošās aprūpes intensitātes gultasdienas manipulāciju tarifiem, kas noteikti saskaņā ar DIENESTA tīmekļa vietnē sadaļā “Līgumpartneriem” publicētajā dokumentā “Stacionārās medicīniskās rehabilitācijas pacienta (>18 g.v.) aprūpes līmeņa novērtējums”, “Stacionārās medicīniskās rehabilitācijas pacienta (<18 g.v.) aprūpes līmeņa novērtējums” noteikto:

*1.tabula*

|  |  |
| --- | --- |
| **Manipulācijas kods** | **Manipulācijas nosaukums** |
| 60395 | Subakūtā rehabilitācija (augstas aprūpes intensitātes) |
| 60396 | Subakūtā rehabilitācija (zemas aprūpes intensitātes) |
| 60397 | Ilgtermiņa rehabilitācija/ dinamiskā novērošana (augstas aprūpes intensitātes) |
| 60398 | Ilgtermiņa rehabilitācija/ dinamiskā novērošana (zemas aprūpes intensitātes) |
| 60399 | Perinatālā periodā radušos stāvokļu rehabilitācija |

* + 1. Norādāma viena no 1.tabulas manipulācijām vienu reizi dienā katru dienu atbilstoši sniegtās aprūpes intensitātei (DIENESTA tīmekļa vietnē sadaļā “Līgumpartneriem” publicētais dokuments “Stacionārās medicīniskās rehabilitācijas pacienta (>18 g.v.) aprūpes līmeņa novērtējums”, “Stacionārās medicīniskās rehabilitācijas pacienta (<18 g.v.) aprūpes līmeņa novērtējums”);
    2. Ja pacientam hospitalizācijas laikā atbilstoši DIENESTA tīmekļa vietnē sadaļā “Līgumpartneriem” publicētajā dokumentā “Stacionārās medicīniskās rehabilitācijas pacienta (>18 g.v.) aprūpes līmeņa novērtējums”, “Stacionārās medicīniskās rehabilitācijas pacienta (<18 g.v.) aprūpes līmeņa novērtējums” noteiktajam novērtējumam mainās nepieciešamās aprūpes intensitāte, ievērojot “No stacionāra izrakstītā (mirušā) pacienta kartes (veidlapa Nr.066/u) aizpildīšanas vadlīnijas”, veidojams medicīniskā uzskaites dokumenta pielikums.
  1. Saskaņā ar manipulāciju tarifiem un noteiktajiem apmaksas nosacījumiem atbilstoši veiktajam darbam par šādām manipulācijām:

*2.tabula*

|  |  |
| --- | --- |
| **Manipulācijas kods** | **Manipulācijas nosaukums** |
| 55180\* | Multiprofesionāls rehabilitācijas bāzes pakalpojums stacionārā (2–3 stundas) |
| 55181\* | Intensīvs multiprofesionāls rehabilitācijas pakalpojums stacionārā (3–4 stundas) |

* + 1. Norādāma viena no 2.tabulas manipulācijām vienu reizi dienā atbilstoši nodrošinātās rehabilitācijas intensitātei, ja multiprofesionālu rehabilitācijas pakalpojumu sniedz fizikālās un rehabilitācijas medicīnas ārsts (vai attiecīgi psihiatrs, bērnu psihiatrs vai narkologs) un funkcionālie speciālisti, piedaloties ārstniecības un ārstniecības atbalsta personām, kā arī klīniskajiem vai veselības psihologiem, kā arī pakalpojums ietver funkcionālo speciālistu individuālo darbu ar personu, izmantojot vismaz trīs dažādas medicīniskās tehnoloģijas;
    2. Manipulācija nav norādāma, ja:
       1. pakalpojums konkrētajā dienā netiek sniegts;
       2. pakalpojums tiek sniegts zemākā intensitātē par 2 stundām;
       3. pakalpojums neietver funkcionālo speciālistu individuālo darbu ar personu, izmantojot vismaz trīs dažādas medicīniskās tehnoloģijas.
  1. Ja rehabilitācijas pakalpojuma sniegšanā tiek izmantota interaktīvā sistēma augšējo ekstremitāšu rehabilitācijai, speciālā iekares sistēma gaitas treniņam ar individuāli piemērojamu aksiālo noslodzi, rokas eksoskelets, ķermeņa eksoskelets, robotizēts vertikalizācijas galds, IZPILDĪTĀJS papildus norāda kādu no 3.tabulā noteiktajām piemaksājamajām manipulācijām:

*3.tabula*

|  |  |
| --- | --- |
| **Manipulācijas kods** | **Manipulācijas nosaukums** |
| 55171\* | Piemaksa par interaktīvās sistēmas izmantošanu augšējo ekstremitāšu rehabilitācijai |
| 55172\* | Piemaksa par speciālu iekares sistēmu izmantošanu gaitas treniņam ar individuāli piemērojamu aksiālo noslodzi |
| 55173\* | Piemaksa par rokas eksoskeleta izmantošanu |
| 55174\* | Piemaksa par ķermeņa eksoskeleta izmantošanu |
| 55175\* | Piemaksa par robotizēta vertikalizācijas galda izmantošanu |

* 1. Ja rehabilitācijas pakalpojuma sniegšanas laikā pacientam tiek veiktas Botulīna toksīna injekcijas, IZPILDĪTĀJS papildus norāda kādu no 4.tabulā noteiktajām piemaksājamajām manipulācijām:

*4.tabula*

|  |  |
| --- | --- |
| **Manipulācijas kods** | **Manipulācijas nosaukums** |
| 60013\* | Piemaksa par Botulīna toksīna (Botulinum toxin) lietošanu par katrām 25 vienībām |
| 60114\* | Piemaksa par Botulīna toksīna (Toxinum botulinicum A) vienas vienības lietošanu |

* 1. IZPILDĪTĀJS nodrošina, ka pacientam, kurš ir saņēmis diennakts stacionāros otrā etapa medicīniskās rehabilitācijas pakalpojumu un nepieciešama tālāka sociālā rehabilitācija, izrakstoties no slimnīcas, tiek izsniegts izraksts ietverot informāciju:
     1. par to, ka pacients ir saņēmis valsts apmaksātus rehabilitācijas pakalpojumus;
     2. par to, ka pacientam rekomendēta tālāka sociālā rehabilitācija, norādot sociālās rehabilitācijas mērķi;
     3. par saslimšanām, kuru dēļ jāvērš īpaša uzmanība sociālās rehabilitācijas pakalpojumu saņemšanai un atsevišķu rehabilitācijas tehnoloģiju lietošanai;
     4. norādot, ja funkcionēšanas traucējumi radušies pēc ceļu satiksmes negadījumā gūtās traumas;
     5. par funkcionēšanas traucējumiem aktivitāšu un dalības līmenī (atbilstoši SFK):

|  |  |
| --- | --- |
| **d 1** | Mācīšanās un zināšanu lietojums |
| **d 2** | Vispārīgie uzdevumi un vajadzības |
| **d 3** | Komunikācija |
| **d 4** | Mobilitāte |
| **d 5** | Pašaprūpe |
| **d 6** | Mājas dzīve |
| **d 7** | Interpersonāla mijiedarbība un attiecības |
| **d 8** | Galvenās dzīves jomas |
| **d 9** | Dzīve kopienā, sociālā un pilsoniskā dzīve |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU